Hoof | lumiere
Mnr Lihan Kriel
Mnr. Kriel se verwelkomingsbrief .
LUMIéRE is voorwaar 'n unieke naam. Sou u wonder waar dit vandaan kom, kan ons loer na ons leuse, naamlik LUX ET SCIETAE. Ons kan dit eenvoudig vertaal met LIG EN WETENSKAP. Hierdie leuse is gefundeerd uit die groot nywerhede in die omgewing – hoofsaaklik SASOL en Lethabo Kragsentrale.
Sonder sport en kultuuraktiwiteite sou die lewe vaal wees. Ons kompeteer graag in onder andere atletiek, rugby, netbal, hokkie, krieket, tennis, skaak, sokker en spog gereeld met die beste skolierpatrolliespan en baie aktiewe CSV groep. Ons leuse in hierdie verband is: DOEN JOU BES EN GENIET DIT!!! Massadeelname word gepropageer aangesien vele voorbeelde daarop dui dat deelname vir kinders "'n plekkie in die lewe gee" – hulle behoort
êrens !! Ons glo daaraan dat dit ons plig is om die liefde vir sport en kultuur te kweek – vroeg ryp, vroeg vrot!
LUMIéRE spog met 'n veilige terrein, veilige vervoermiddele, skoon skoolgronde, toegeruste klaslokale en 'n uiters lojale personeelkorps.